**Helyi tanterv – javaslat**

**Általános iskolai képzés**

**3. évfolyam**

**Élő idegen nyelv**

**Angol nyelv**

**Általános tanterv**

**heti 2 óra**

**Bevezető**

Az idegen nyelvek tanítása eltér a többi tantárgyétól abból a szempontból, hogy nem a tartalmi ismeretek átadásán van a hangsúly, hanem azoknak a készségeknek a kialakításán és állandó fejlesztésén, melyek segítségével a tanuló saját gondolatait és elképzeléseit idegen nyelven is ki tudja fejezni. Az idegennyelvi kerettanterv célja kettős: egyrészt megadni azokat a kimeneti kritériumokat melyek az iskolai nyelvoktatás lépcsőihez a nyelvi fejlődés érdekében elengedhetetlenek, másrészt irányelveket adni az iskoláknak a helyi tantervek elkészítéséhez és az eredményes nyelvtanári munkához.

A korszerű idegennyelv-tanítás elsődleges célja a nyelvtanuló nyelvi cselekvőképességének fejlesztése. A diáknak képessé kell válnia arra, hogy egyéni kommunikációs céljait elérje és nyelvtudását valódi nyelvi helyzetekben, ismeretszerzésre, és ezek átadására, szórakozásra, személyes és szakmai céljainak megvalósítására valódi vagy digitális térben alkalmazni tudja. Az idegennyelv-tanítás tevékenység- és tanulóközpontú, vagyis a tanuló számára olyan életkorának, illetve érdeklődésének megfelelő szituációkat teremt, amelyekben személyisége fejlődik, és a nyelvet eszközként hatékonyan használja. Mindehhez elengedhetetlen a kommunikatív kompetencia tágabb összefüggésben értelmezett megközelítése, azaz a nyelvi elemek (a jel- és szabályrendszerek) valamint a szociolingvisztikai komponensek együttes fejlesztése.

Kiemelten fontos az interdiszciplináris szemlélet, mely épít a más tantárgyak keretében szerzett ismeretekre, az idegen nyelven megszerzett tudás pedig gazdagítja más tantárgyak tanulását. Projektfeladatok, információgyűjtés a szaktantárgyhoz, internetes kutatómunka, mind-mind történhet idegen nyelven is, felkészítve a tanulót a munka világában zajló információcserére. A hosszú távon is fenntartható nyelvi fejlődés érdekében elengedhetetlen a tanórán kívüli nyelvhasználati és nyelvtanulási tevékenységekre is építeni, és erre a tanulót a nyelvórán fel kell készíteni. Ezeknek a tevékenységeknek elsődleges célja az, hogy a tanuló szinte mindennap találkozzon az idegen nyelvvel lehetőleg olyan helyzetekben, melyek életkorának és érdeklődésének megfelelnek, a nyelvtanulást élővé és folytonossá teszik, és ezzel nyelvtanulási kedvét erősítik. Az iskolán kívüli nyelvhasználat lehetőségei nagyban segítik a nyelvi fejlődést az egyéni különbségek esetén is.

A nyelvtanulás kezdeti szakasza a ráhangolódás időszaka. A fő cél az, hogy a tanuló megszeresse a nyelvtanulást, megértse a nyelvtudás fontosságát és szerepét a tanórán és az iskolán kívül. Ez a kezdeti szakasz kötelezően az alsó tagozat negyedik osztályában indul, de ahol lehetőség és igény van erre, érdemes a tanulók nyelvi fejlesztését, az idegen nyelv iránti motiválását már előbb elkezdeni. Fontos, hogy felkeltsük a tanuló érdeklődését az idegen nyelvek, valamint a más nyelveket beszélő emberek, kultúrájuk megismerése és elfogadása iránt. A kisgyermeknek a világ iránti érdeklődése határtalan, fogékonysága a ritmus, a dalok, a kiejtés irányában természetesen fakad életkori sajátosságaiból, és a megfelelően történő nyelvi fejlesztés hatékonyan alapozza meg a későbbi, tudatosabb nyelvtanulást. Az ebben az életkorban jellemző műfajok (mesefilmek, mesekönyvek, dalok, mondókák) beépítése az órai munkába fogékonnyá tudják tenni a tanulókat a nyelvtanulás iránt, és segítenek elindulniuk az idegen nyelvi kommunikáció felé. Számukra a világ színessége, a nyelvi kifejezés változatossága érdekes és izgalmas, természetesen fordulnak idegen nyelvű ismerősök, barátok felé, és őszinte kíváncsisággal érdeklődnek más közösségek iránt. A cél ebben a szakaszban, hogy a tanuló Ismerkedjen meg a célnyelvi kultúrák főbb szokásaival, ünnepeivel és kommunikációs eszközeivel, valamint induljon el az önálló nyelvtanulóvá válás útján, sajátítson el olyan tanulási stratégiákat, amelyek segítségével képessé válik nyelvtudását fejleszteni és fenntartani. Szerezzen sikerélményeket a nyelvtanulásban, ezzel növekedjen önbizalma, fejlődjön önismerete és önértékelése.

**Kapcsolódás a kompetenciákhoz**

**A tanulás kompetenciái:**

Az idegen nyelvek tanulása során fejlődik a tanuló memóriája, a korábban tanult elemek felidézését és rendszerezését igénylő tanulási teljesítménye. A tanuló megtanulja a hibákra történő visszajelzések elfogadását, a hibák kijavításának szükségességét, valamint képessé válik saját és társai fejlődésének értékelésére. A tanórán kívüli nyelvtanulási lehetőségek felismerésével és kihasználásával is készül az egész életen át tartó tanulásra. Az önálló nyelvtanulásra való felkészülés a tanulási folyamat aktív résztvevőivé teszi.

**A kommunikációs kompetenciák:**

A nyelvórai tevékenységek képessé teszik a tanulót arra, hogy az élő idegen nyelven árnyaltan fejezze ki, objektíven támassza alá, szemléltesse gondolatait, hallgassa meg társait, társaival közösen hozzon döntéseket, formáljon véleményt, információt és tudást osszon meg. Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további kommunikációs feladatokat old meg. Nyelvtudását személyes és online nyelvi érintkezésben kapcsolatépítésre használja fel.

**A digitális kompetenciák:**

Az idegen nyelvek tanulása során a tanuló úgy használja a digitális eszközöket, forrásokat és mobiltelefonos applikációkat, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa. Ezzel lehetővé válik az idegen nyelvű szövegalkotás, szövegértés és nyelvi interakciók fejlesztése digitális felületeken és eszközök használatával.

**A matematikai, gondolkodási kompetenciák:**

Az idegen nyelv tanulása során a tanulónak több szempontból fejlődik a gondolkodása, mely során egyre több nyelvi elemet képes felismerni, felidézni, az egymásra épülő elemeket logikusan elrendezni és alkalmazni. A feldolgozott témák hatására mérlegelő gondolkodása és problémamegoldó készsége, a nyelvek közötti kódváltást lehetővé tevő kognitív képességei is fejlődnek. Nyelvtudása növeli az információszerzési és tudásmegosztási lehetőségeit.

**A személyes és társas kompetenciák:**

Az idegen nyelvek tanulása során a tanuló nyitottá válik más kultúrák, más szokások iránt, mely a mindennapi életben növelheti toleranciáját. A társas kompetenciák fejlődéséhez hozzájárulnak a nyelvórákon gyakran párban vagy csoportban végzett feladatok, valamint egyéb, kooperáción alapuló tanulási tevékenységek is, melyek során fejlődik együttműködési készsége, kitartása, cél- és feladattudata. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

**A kreatív alkotás, önkifejezés és kulturális tudatosság kompetenciái:**

Az idegen nyelv tanulása során a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a mérlegelő, toleráns gondolkodásmód határozza meg, amely teret ad a kreatív, alkotó jellegű önkifejezésnek. A korszerű nyelvtanítás szükségszerűen magában foglalja a tanuló életkorának megfelelő alkotó tevékenységeket és az alkotással kapcsolatos tartalmakat.

**Munkavállalói, innovációs és vállalkozói kompetenciák:**

A kompetencia fejlesztése valós nyelvi célok és helyzetek idegen nyelven történő leképezésével valósul meg. Egy nyelvi feladat megoldása közben a tanuló együttműködik, hagyományos és digitális forrásokat használ, kommunikál, problémát vitat meg, döntéseket hoz, ezekről beszámol.

**Módszerek**

A szelíd nyelvi nevelés élményalapú, tevékenységközpontú és a nyelvelsajátítást helyezi a középpontba. A bevezető szakasz természetes velejárója lehet a csendes, vagy megfigyelő időszak. Az irányító, pozitív tanári attitűd, valamint a vidám, stresszmentes, motiváló tanulási környezet hozzájárul ennek az érzelmi szűrőnek a feloldásához, így a nyelvtudás aktiválásához. Az idegen nyelv tanulásának kezdeti szakaszában még inkább igaz, hogy a hangsúly a kommunikatív értéken kell, hogy legyen a nyelvi pontossággal szemben.

Ebben az életkorban a gyermekbarát, vizuális elemekben gazdag tanulási környezet alapfeltétele a tanulói érdeklődés felkeltésének. Az idegen nyelvi órákon a tanuló életkori sajátosságainak és fejlettségi szintjének megfelelő, érdekes, változatos, értelmes és kihívást jelentő tevékenységek által kerül közel a nyelv elsajátításához. A korosztály sajátosságainak megfelelően a beszédértés és a beszédkészség fejlesztésén van a hangsúly, mely segíti, megteremti a helyes kiejtés alapjait is. Minden esetben kontextusba ágyazva, konkrét beszédhelyzetek során javasolt feldolgozni a nyelvi tartalmakat. Fontos, hogy a nyelvtanuló a kooperatív tanulási folyamat aktív résztvevője legyen. Az órákat ebben a pedagógiai szakaszban a játékosság és a változatos munkaformák jellemzik. A tanulási folyamatban kiemelt szerepet kap a rendszeres ismétlés, valamint állandó kapcsolat építése az új és a már korábban megszerzett tudás között. A tanulás tartalmát, tananyagait a nyelvtanuló igényeinek és egyéni különbségeinek megfelelően kell folyamatosan újragondolni, minél inkább szem előtt tartva a 21. század elvárásait.

A nyelvtanulás ebben a képzési szakaszban is szorosan kapcsolódik egyéb tudásterületekhez, ezzel is tudatosítva a tanulóban azt, hogy a nyelvtudás nem önmagáért való cél, hanem eszköz a világ megismerésére és egyéni céljai elérésére. Az alsó tagozaton a nyelvi tartalmak és tevékenységek leginkább a művészeti, alkotást és mozgást igénylő tanulásterületekhez, illetve a nem tanórához köthető rendezvényekhez, ünnepekhez, szabadidős programokhoz kötődhetnek.

A diák aktív, önálló nyelvtanulóvá nevelése elengedhetetlen feltétele az élethosszig tartó tanulás megalapozásának. Fejlesztéséhez szükség van a tanulási stratégiák elsajátítására, az önálló tanulás módszereinek megismerésére, valamint az önértékelés és a társértékelés alkalmainak megteremtésére. A tanulók együttműködése, a kooperatív munkaformák, valamint a projektmunkák fejlesztik a probléma- és folyamatközpontú gondolkodást, és általában a célnyelven folytatott kommunikációt. Feltétlenül szükséges ezen túl az is, hogy a tanulók a digitális tartalmak felhasználásához útbaigazítást kapjanak. Az egyéni tanulási különbségek kiegyenlítése miatt pedig elengedhetetlen, hogy az iskolai oktatásban a nyelvtanulás továbbra is csoportbontásban, minél kisebb létszámmal történjen.

Az adott nyelvet használó emberek és kultúrák megismerésével a nyelvtanuló nyitottabbá, érdeklődőbbé és tájékozottabbá válik, érzelemvilága és gondolkodása fejlődik. Az idegen nyelv tanulása során, valamint az iskolán kívüli tevékenységek által a nyelvtanuló részesévé válhat az adott kultúráknak, kapcsolatot teremthet a célnyelven beszélőkkel, összehasonlíthatja saját kulturális szokásait más kultúrákkal. Az ismeretszerzésben segíthetnek a célnyelvi országokról szóló olvasmányok vagy filmek, vagy a rendszeres idegen nyelvi projekt feladatok, melyet a tanuló akár egyénileg, akár csoportosan készíthet el.

A nyelvtanulás során a valódi kommunikációs szituációknak és a valós nyelvi cselekvéseknek az alapja az idegen nyelvű hiteles szöveg mely a nyelvtanuló számára tartalmi és nyelvi szempontból is illeszkedik életkorához és érdeklődéséhez. A jól megválasztott, autentikus tananyag nagy segítség tanárnak és tanulónak egyaránt, és a tanulási folyamat sikeressége szempontjából meghatározó. A nyelvtanulónak képessé kell válnia arra, hogy a szövegeket megértse, illetve az azokban szereplő nyelvi és egyéb információkat fel tudja használni saját tanulási céljainak megvalósítására támaszkodva az anyanyelvén vagy egyéb tanulásterületen megszerzett tudására. Hangsúlyos szerepe van emellett a nyelvi eszközök funkcionalitásának, melyek ezekben az autentikus tananyagokban nem különálló egységekként, hanem kontextusba ágyazva jelennek meg.

**Kötelező kimeneti minimumszintek**

A NAT bizonyos képzési szakaszokra meghatározza a minden tanuló számára kötelező minimumszinteket, emellett kitér az emelt szintű képzésben részesülő tanulókkal szemben támasztott követelményekre is. A közműveltségi elemeket a tantárgy egyedi jellemzői miatt a NAT-ban azok a nyelvi szintek és kompetenciák testesítik meg, amelyeket a nemzetközi gyakorlatban és az érettségi követelményrendszerben mérceként használt Közös európai referenciakeret (KER)határoz meg. A nyelvi kompetenciák komplex fejlesztéséhez az ajánlott témakörök kínálnak kontextust. A NAT által az egyes képzési szakaszokra minimumként meghatározott nyelvi szintek a következők:

|  |  |  |  |
| --- | --- | --- | --- |
|  | **1-4. évfolyam,****minimumszint** | **8. évfolyam,****minimumszint** | **12. évfolyam,****minimumszint** |
| **Első idegen nyelv** | KER-szintben nem mérhető | A2 | B1 |
| **Második idegen nyelv** | – | – | A2 |

A kerettanterv az elérendő célokat és nyelvi szinteket kétéves képzési szakaszokra bontva határozza meg. Ez alól csupán az általános iskola 4. évfolyama kivétel, mert ezen az évfolyamon kezdődik a kötelező idegennyelv-oktatás, így a képzési szakasz csak egy tanévet ölel fel.

|  |  |  |  |  |  |
| --- | --- | --- | --- | --- | --- |
|  | **1-4. évfolyam** | **6. évfolyam** | **8. évfolyam** | **10. évfolyam** | **12. évfolyam** |
| **Első idegen nyelv** | KER-szintben nem mérhető | A1 | A2 | B1 mínusz | B1 |
| **Második idegen nyelv** | - | - | - | A1 | A2 |

Általános tantervű óraháló a negyediktől a nyolcadik osztályig

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Évfolyam** | **1.** | **2.** | **3.** | **4.** | **5.** | **6.** | **7.** | **8.** |
| **Heti óraszám** | **2** | **2** | **2** | **2** | **3** | **3** | **3** | **3** |
| **Éves óraszám** | **68** | **68** | **68** | **68** | **102** | **102** | **102** | **102** |
| **Tananyag** | **SJ1** | **SJ2** | **SJ3** | **SJ3** | **GTTT1** | **GTTT2** | **GTTT3** | **GTTT4** |
| **KER szint** | **-** | **-** | **-** | **A1-** | **A1** | **A1.2** | **A2.1** | **A2.2** |

A 3. évfolyamon az angol nyelv tantárgy alapóraszáma: 68 óra/év, 2 óra/hét

Javasolt tankönyv: Smart Junior 3

**3. évfolyam**

A 3. évfolyam megkezdésekor a tanulók már két év hallás utáni nyelvtanulási tapasztalattal rendelkeznek, felismerik, megértik a rövid szavak, egyszerű mondatok írott alakját. Hozzászoktak a célnyelvi óravezetéshez, követik a rövid, egyszerű utasításokat. Már ismernek hangzó szövegeket, megtették az első lépéseket az idegen nyelvi interakció területén, a pozitív tanári visszajelzések kialakították az egészséges nyelvhasználói önbizalmat.

A 3. évfolyam egyik legfontosabb célja, hogy fenntartsa a tanulók nyelvtanulás iránti pozitív attitűdjét, hogy továbbra is örömüket leljék a nyelvhasználatban.

A korábbiakhoz hasonlóan fontos cél a beszédértés és a kommunikációs készség fejlesztése, amelyben most már nagyobb szerepet játszik az összefüggő beszéd. Ezekhez a fejlesztési célokhoz társul az értő olvasás, illetve a célnyelvi írás bevezetése, fejlesztése. Az előző szakasz végén a tanulók már nyomtatott formában is megismerkedtek egyszerű szavakkal, rövid mondatokkal. Ezek leírása, nyomtatott szövegben való biztos felismerése, kiolvasása ennek a szakasznak a feladata. A készségek fejlesztése komplex módon, valós kommunikációs helyzeteken alapul. A motiváció fenntartása érdekében fontos, hogy a tanulók a fejlettségi szintjüknek megfelelő, változatos feladatokat kapjanak, az ismeretek rögzítése tevékenykedtetés útján történjen.

A témakörök részben ugyanazok, mint az előző fejlesztési szakaszban, de a tantárgyi tartalmak gazdagodásának megfelelően bővülnek is.

Ebben az időszakban jelentősen növekszik a tanulók szókincse, elkezd kialakulni tantárgy-specifikus szakszókincsük is a célnyelven tanult tantárgyak révén. A célnyelven tanult tantárgyak keretében megtanult szavak, kifejezések többségének használatára a célnyelvi órákon is van mód, ami kiváló lehetőséget teremt a kreativitás kibontakoztatására és az önálló nyelvhasználat fejlesztésére. A tantárgyi integráció kihasználásával a szókincsfejlesztés hatékonyabbá válik, több lehetőség adódik a szövegértő olvasás fejlesztésére is.

Az anyanyelvi lektor bevonásával megkezdődik az egyszerűsített szövegezésű, esetenként anyanyelven már ismert mesék, történetek feldolgozása. Ez a szövegértési feladatok megoldásán túl dramatizálásra, mesemondásra, mesék, történetek rajzos megjelenítésére is lehetőséget ad, teret enged a változatos munkaformáknak. Így az anyanyelvi kommunikációval kölcsönhatásban fejlődik a célnyelvi kommunikáció, hiszen ebben az életkorban ugyanazokat a játékos kommunikációs tevékenységeket végzik mind az anyanyelvi, mind a célnyelvi órákon. Az egyszerűsített formában leírt, feldolgozott alkotások révén kialakulhat a tanulók érdeklődése a célnyelvi kultúra irodalmi és művészeti alkotásai iránt.

A tanulók a célnyelv sajátos mondatszerkezeteivel kontextusba ágyazva ismerkednek meg, így épülnek be a nyelvhasználatukba. Már sor kerül az egyszerű szabályszerűségek tudatosítására, de mindig csak akkor, ha azok a nyelvtanulás során már többször előfordultak, ismertté váltak a tanulók számára. Fontos, hogy a szabályszerűségeket a tanulók fedezzék fel, és a pedagógus segítségével ők vonják le a következtetéseket.

Az előző szakaszhoz képest nagyobb hangsúlyt kap az önálló tanulásra való felkészítés, az egyéni nyelvtanulási stratégiák kialakítása.

**Témakörök**

|  |  |
| --- | --- |
| **Témakör** | **óraszám** |
| 1. Iskola |  8 |
| 2. Állatok |  8 |
| 3. Sport |  8 |
| 4. Testünk |  8 |
| 5. Ételek |  8 |
| 6. Lakás, öltözködés, időjárás |  8 |
| 7. Szabadidő |  8 |
| **Szabadon felhasználható:*** Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy célnyelvi országok ünnepei, szokásai stb.)

**és/vagy*** Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően

**és/vagy*** Projektmunkák: a témakörökhöz kapcsolódó projektmunkák készítése egyéni, pár-, vagy csoportmunkában
 |  12 |
| **Összesen:** | **68** |

|  |
| --- |
| **Témakörök a 3. évfolyam számára** |
| **Témakör** | **Kapcsolódási pontok** |
| Iskola | Környezetismeret:baráti kapcsolatok,iskolai közösségek |
| Állatok | Környezetismeret:élőlények csoportosítása lakóhelyük szerint |
| Sport | Környezetismeret:egészségvédelem |
| Testünk | Környezetismeret:testrészek |
| Ételek | Környezetismeret:táplálékaink |
| Lakás, öltözködés, időjárás | Környezetismeret:technika, életvitel, életmód |
| Szabadidő | Testnevelés:mozgásos játékok, sportok,egészséges életmód |

**Fejlesztési célok és feladatok egységenként**

|  |  |
| --- | --- |
| **Fejlesztési** **egység** | **Hallott szöveg értése** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelv-tanulás iránti motivációja. |
| **A tematikai egység nevelési-fejlesztési céljai** | A tanuló követi a nonverbális elemekkel támogatott és egyszerű nyelvi eszközökkel megfogalmazott célnyelvi óravezetést.A tanuló megérti az osztálytermi tevékenységekre vonatkozó, nonverbális eszközökkel támogatott, rövid és egyszerű tanári utasításokat.Megérti az ismert témákhoz kapcsolódó, egy-egy szóból, rövid mondatból álló kérdéseket és kijelentéseket.Felismeri rövid, egyszerű szövegekben az ismerős szavakat, fordulatokat, és képes ezekből a lehetséges tartalomra következtetni.  |
| **A fejlesztés tartalma** |
| Nonverbális elemekkel támogatott és egyszerű nyelvi eszközökkel megfogalmazott célnyelvi óravezetés megértése (pl. osztálytermi rutincselekvések, a közös munka megszervezése, eszközhasználat). Rövid és egyszerű, az osztálytermi tevékenységekre vonatkozó, nonverbális eszközökkel támogatott tanári utasítások megértése (pl. rajzos, játékos feladatok, manuális tevékenységek, mozgásos, játékos tevékenységek: körjáték, ritmusjáték, szerepjáték, bábjáték, árnyjáték, társasjáték).Ismert témákhoz kapcsolódóan elhangzó, egy-egy szóból, rövid mondatból álló kérdések és kijelentések megértése (pl. közvetlenül a tanuló személyére, családjára, szűkebb környezetére, mindennapi szükségleteire, tevékenységeire vonatkozó kérdések, illetve válaszok).Az életkornak megfelelő, ismert témakörökhöz kapcsolódó, rövid, egyszerű autentikus szövegek bemutatásának aktív követése, a tanult nyelvi elemek felismerése a szövegekben, a szöveg lényegének kiszűrése a megértést segítő mozgásos, játékos feladatok segítségével. Tanári ösztönzésre a hallott szövegeket kísérő nonverbális elemekre (pl. képek, képsorok, tárgyak, testbeszéd, hanglejtés) és a beszédhelyzetre való egyre tudatosabb támaszkodás a szövegértés során.A nyelv hangzásvilágának, zenéjének megismerése, megkülönböztetése az anyanyelv (játékos formában esetleg más nyelvek) hangzásvilágától és zenéjétől.*A fenti tevékenységekhez használható szövegfajták, szövegforrások*Gyermekdalok, gyermekversek, mondókák, képekkel illusztrált mesék és történetek, kisfilmek, animációs filmek, gyermekeknek szóló egyéb hangzó anyagok, tanárral, tanulótársakkal, vendégekkel folytatott rövid párbeszédek, tanári beszéd. |

|  |  |
| --- | --- |
| **Fejlesztési** **egység** | **Szóbeli interakció** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelvi-tanulás iránti motivációja. |
| **A tematikai egység nevelési-fejlesztési céljai** | A tanuló aktívan és örömmel vesz részt az interakciót igénylő tevékenységekben.Beszédszándékát egyszerű nyelvi eszközökkel fejezi ki, szükség szerint nonverbális elemekkel támogatva.Tud a számára ismert témákról egyszerű kérdéseket feltenni, illetve a hozzá intézett kérdésekre egyszerű nyelvi eszközökkel reagálni.A tanuló minta alapján rövid párbeszédeket folytat társaival a tanult témákról.Részt vesz rövid, egyszerű szövegek közös előadásában.Törekszik a célnyelvi normához közelítő kiejtés, intonáció és beszédtempó elsajátítására. |
| **A fejlesztés tartalma** |
| Nonverbális elemekkel (pl. gesztusokkal, mimikával, hanglejtéssel, intonációval, képek, tárgyak segítségével) támogatott mondanivaló kifejezése egyszerű nyelvi eszközökkel, azaz egy-egy szóval, rövid mondattal.Ismert témákhoz vagy osztálytermi szituációkhoz kapcsolódó, egyszerű nyelvi eszközökkel megfogalmazott kérdésekre, kérésekre, felszólításokra való reagálás egyszavas válaszokkal, cselekvéssel.Ismert témákhoz vagy osztálytermi szituációkhoz kapcsolódó konkrét, egyszerű kérdések feltevése.Ismert témákhoz kapcsolódó egyszerű nyelvi eszközöket és nonverbális elemeket tartalmazó rövid párbeszéd eljátszása társakkal.Dalok, mondókák, mesék, történetek előadásában, gyermekjátékokban való aktív részvétel; nonverbális elemekkel támogatott, közösen mondott szövegekbe, mesemondásba való bekapcsolódás ismert szavak, kifejezések, nyelvi fordulatok ismétlésével.*A fenti tevékenységekhez használható szövegfajták, szövegforrások*Gyermekdalok, gyermekversek, mondókák, mesék, mozgással kísért rövid cselekvéssorok, kérdések, rövid párbeszédek, néhány mondatos leírások. |

|  |  |
| --- | --- |
| **Fejlesztési** **egység** | **Összefüggő beszéd** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelv-tanulás iránti motivációja. |
| **A tematikai egység nevelési-fejlesztési céljai** | A tanuló elmond rövid, egyszerű szövegeket. Társaival közösen előad egyszerű szöveget, párbeszédet, tanári segítséggel.Számára ismert témákról, a környezetében előforduló tárgyakról, élőlényekről, eseményekről beszél röviden, összefüggően, nonverbális elemekkel támogatva.A tanuló bemutatja munkáját egyszerű nyelvi eszközökkel.Törekszik a célnyelvi normához közelítő kiejtés, intonáció és beszédtempó elsajátítására. |
| **A fejlesztés tartalma** |
| Gyermekirodalmi mű, mondóka, vers, dal, mese stb. közös vagy önálló előadása (pl. zenei kísérettel vagy bábjáték formájában) társak, másik tanulócsoport, osztály, szülők vagy tanárok részére.Tanult cselekvéssor (pl. egyszerű tornagyakorlat, öltözködés) elmondása képek segítségével vagy mozgással kísérve.Nonverbális elemekkel támogatott, egyszerű nyelvi eszközökkel megfogalmazott szerepjáték előadása társakkal, megfelelő gyakorlás, felkészülés után.Saját vagy csoportban létrehozott alkotás, tárgy egyszerű nyelvi eszközöket, fordulatokat tartalmazó, rövid bemutatása (pl. mesekönyv készítése, kiállítása és szóbeli bemutatása).Tanári példa és autentikus hangzóanyag hallgatása és együttmondása után közös vagy önálló ismétlés; a kiejtés, intonáció, hangsúly, ritmus játékos gyakorlása (pl. hangerő vagy hangszín változtatásával, érzelmek kifejezésével, ritmushangszerek vagy mozgás kíséretével).*A fenti tevékenységekhez használható szövegfajták, szövegforrások*Gyermekdalok, gyermekversek, mondókák, mozgással kísért rövid történetek, cselekvéssorok, mesék, leírás (pl. tanulói munka bemutatása). |

|  |  |
| --- | --- |
| **Fejlesztési** **egység** | **Olvasott szöveg értése** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelvi-tanulás iránti motivációja. |
| **A tematikai egység nevelési-fejlesztési céljai** | A tanuló észreveszi az anyanyelven, illetve a tanult idegen nyelven történő olvasás közötti különbségeket. Képes ismert szavak néma olvasására és megértésére, valamint tanári minta után a szavak helyes felolvasására.Képes rövid szöveg közös megismerése és feldolgozása után az önálló olvasására.Bekapcsolódik olvasást igénylő játékos nyelvi tevékenységekbe. Követi az ismert témákról elhangzó szöveg írott változatát.Felfedezi az ismert szavakat és kifejezéseket idegen forrásban.Megtapasztalja az önálló célnyelvi olvasás élményét. |
| **A fejlesztés tartalma** |
| Szavak, kifejezések elolvasása és kapcsolódó tevékenységek elvégzése (pl. tantermi tárgyak felcímkézése, szavak és képek párosítása, dominó játék, szókártyákból mondatvariációk összeállítása).Egyszerű szövegek elolvasása és annak alapján megfelelő cselekvések, cselekvéssorok eljátszása, elvégzése (pl. papírtávcső vagy gyümölcssaláta készítése).Egyszerű szövegek értő olvasása (pl. mesék, történetek, képregények, párbeszédek).Tanárral közös meseolvasás, bekapcsolódás a történet elolvasásába az ismert szavak használatával.Egyszerű írásbeli üzenetek elolvasása és megértése (pl. dicsérő kártyák, jókívánságok, osztálytermi utasítások).Ismert dalok szövegének követése, olvasása a képernyőn vagy a kivetítőn (pl. karaoke).*A fenti tevékenységekhez használható szövegfajták, szövegforrások*Szó- és mondatkártyák, feliratos poszterek és képek, társasjátékok, egyszerű képregények, képeskönyvek, mesék, gyermekdalok, gyermekversek, mondókák, feliratok, brosúrák, ismertetők, táblák, célnyelvi szövegeket tartalmazó csomagolóeszközök, videofelvételek, animációs filmek, dalok, mondókák animált változata. |

|  |  |
| --- | --- |
| **Fejlesztési** **egység** | **Íráskészség** |
| **Előzetes tudás** | Az iskolán kívül és az iskoláztatás során szerzett tapasztalatok, ismeretek, készségek, személyes és szociális kompetenciák, tanulási képességek, a tanuló természetes kíváncsisága, idegennyelvi-tanulás iránti motivációja. |
| **A tematikai egység nevelési-fejlesztési céljai** | A tanuló észreveszi az anyanyelvén, illetve a tanult idegen nyelven történő írás közötti különbségeket. A tanuló ismeri az adott nyelv ábécéjét.Különböző nyelvi tevékenységek során lemásol, illetve leír rövid szavakat, mondatokat.Bekapcsolódik írást igénylő játékos nyelvi tevékenységekbe. |
| **A fejlesztés tartalma** |
| Játékos írásbeli feladatok készítése és megoldása a szavak szintjén (pl. keresztrejtvény, szókereső, akasztófa, tárgyak, képek részeinek felcímkézése, rímpárok alkotása, szógyűjtés).Játékos írásbeli feladatok készítése és megoldása a szószerkezetek, rövid mondatok szintjén (pl. képregény rajzolása, s ezekhez szövegbuborékok írása; tárgyak, képek részeinek felcímkézése, üzenőfal létrehozása). Játékos írásbeli feladatok készítése és megoldása a szöveg szintjén (pl. mesekönyv, kiskönyv összeállítása, rímek, egyszerű versikék írása, képeslap, meghívó írása, egyszerű társasjáték tervezése, szabályainak megfogalmazása tanári segítséggel).Ismert szavakat tartalmazó nyelvi fordulatok (pl. rímpárok) felfedezése és minta után való önálló alkotása.*A fenti tevékenységekhez használható szövegfajták, szövegforrások*Egyszerű hétköznapi témájú írott szövegek a szavak, kifejezések, egyszerű mondatok és rövid szövegek szintjén. |

|  |
| --- |
| *Kommunikációs eszközök* |
| ***1.A társadalmi érintkezéshez szükséges kommunikációs eszközök*** |
|  | *Kezdeményezés és válasz* |
| *Megszólítás* | *Excuse me.* | *Pardon?* |
| *Köszönés* | *Good morning.**Hello Tom.**Hello, how are you?**Hi!* | *Good morning.**Hello Mary.**Very well, thank you. And how about you?**Hi!* |
| *Elköszönés* | *Goodbye.**Bye-bye!**Good night.**Take care.* | *Goodbye.**Bye!**Good night.**Thanks. Bye!* |
| *Köszönet és arra reagálás* | *Thanks.**Thank you very much.**Thanks a lot.* *It’s very kind of you.* | *Not at all.**You are welcome.**No problem.**Don’t mention it.* |
| *Bemutatkozás, bemutatás* | *My name is…I/Can I?*  | *Hello.**Hi!* *Pleased to meet you. Nice to meet you.*  |
| *Érdeklődés hogylét iránt és arra reagálás* | *How are you feeling today?**What’s the matter?* | *Fine. / OK / All right. Much better, thanks. Not very well, I am afraid.* |
| *Bocsánatkérés és arra reagálás* | *I am sorry. I am very sorry.* | *That’s all right.* |
| *Gratulációk, jókívánságok és arra reagálás* | *Happy Christmas/New year/Birthday!* | *Happy Christmas /New Year/ Birthday!* |
| *Telefonon bemutatkozás* | *Hello, this is Mary Smith speaking.* |  |
| ***2. Személyes beállítódás és vélemény kifejezésére szolgáló kommunikációs eszközök*** |
| *Véleménykérés, és arra reagálás* | *What do you think? How do you like it? Is it OK if I …?* | *I think it is rather strange. I like it.* |
| *Valaki igazának az elismerése és el nem ismerése* | *You are right. You are wrong.**That’s right.**No way! Are you kidding? Are you sure?* |  |
| *Tetszés, nem tetszés* | *Do you like snakes?**Yuk! Yummy.* | *I think it’s great. I don’t like it.* |
| *Akarat, kívánság* | *Do you want a sandwich?* | *I want an ice-cream, please.* |
| ***Információcseréhez kapcsolódó kommunikációs eszközök*** |
| *Dolgok, személyek megnevezése, leírása* | *What is it?**What’s it in English?* | *It’s…/ That’s…/* *It’s big and comfortable.* |
| *Információ kérés, adás* | *Are you all right?**?* | *Yes, I am.* |
| *Tudás, nemtudás* | *Where is she?* | *I have no idea* |
| ***A partner cselekvését befolyásoló kommunikációs eszközök*** |
| *Kérés és arra reagálás* |  | *.* |
| *Javaslat és arra reagálás* | *Let’s go to the cinema tonight.* | *Good idea.* |
| *Kínálás és arra reagálás* | *Have an orange.* *Here you are.* | *Yes, please. No, thank you.**Thank you.* |
| ***Interakcióban jellemző kommunikációs eszközök*** |
| *Visszakérdezés, ismétléskérés* | *Can you spell it for me? It spells…* |
| *Nem értés, betűzés kérése, betűzés* | *Sorry, I don’t understand.* |

|  |
| --- |
| **Fogalomkörök** |
| ***Fogalomkörök*** | ***Fogalomkörök nyelvi kifejezései*** |
| ***Cselekvés, történés, létezés kifejezése*** |  | *Present Progressive* | *What are you doing?* |
|  |  | *Present Simple* | *How old are you?**How do you feel?**Do you like …? What is it like?* |
|  |  | *Verb ’have got’* | *I have got a/an… I do/play …* |
| ***Birtoklás kifejezése*** |  | *’have got’ in questions* | *Have you got a …? Yes/ No.* |
|  |  | *Possessive adj.* | *My, your, his/her/its, our, their dog*  |
|  |  | *Genitive ’s* | *Kate’s brother**Whose?* |
| ***Térbeli viszonyok*** | *Irányok, helymeghatározás*  | *Prepositions, Prepositional Phrases, Adverbs* | *Here, there, on the left, on the right, in, on, under, opposite, next to, between, …**There is/there are …**This is/these are …**How many … can you see?**There is a … in/on/near the …* |
| ***Időbeli viszonyok*** | *Időpont* | *When?**What time?**What’s the time?* | *Now,**It’s eight.*  |
| ***Mennyiségi viszonyok*** |  | *Singulars and plurals**Regular and irregular plurals* | *Boys, girls,**Children, people, men, women …* |
|  |  | *Cardinal numbers 1-30* |  |
|  |  | *Countable nouns**Uncountable nouns* | *How many toys have you got?**.* |
| ***Minőségi viszonyok*** |  | *Question forms* | *What do/don’t you like?**Is it good/bad for you?* |
| ***Modalitás*** |  | *Can (ability)* | *I can swim.* |
| ***Logikai viszonyok*** |  | *Linking words* | *And/or* |
| ***Szövegösszetartó eszközök*** |  | *Articles**Some+plural noun**any+plural noun**Some +singular noun* *Any +singular noun**Nominative and Accusative of personal pronouns**Demonstrative pronouns* | *A, an, the**There are some pencils in the bag.**Have you got any sisters?**I haven’t got any matchboxes.**There’s some water in the vase.**There isn’t any juice in my glass.**I, he, they…**Me, him, them…**This, that, these, those* |

**A Smart 3 tankönyv sajátos kommunikációs eszközeit és fogalomköreit, valamint a tanulói tevékenységeket az alábbi táblázat foglalja össze:**

|  |  |  |
| --- | --- | --- |
| **Kommunikációs eszközök, helyzetek és szándékok** | **Fogalomkörök,****nyelvtani szerkezetek** | **Tanulói tevékenységek** |
| Introductions, greetingsIdentifying colours and numbersIdentifying objects in the classroom and in the schoolArithmetical calculations | Térbeli, mennyiségi, logikai viszonyok*There is/there are …**This is/these are …**How many … can you see?*  | hallás utáni azonosítás, ismétlés, szavak másolása, szavak írása diktálás alapján; párbeszédek eljátszása; rövid olvasott szöveg párosítása képekkel,  |
| Questions & answers about animals; Introducing & describing our pets; | Birtoklás*Have you got a …? Yes/ No.**Do you like …? What is it like?**What do you like about it?* | hallás és olvasott szöveg értése alapján azonosítás, kérdés-felelet képek alapján párban , rövid párbeszédek eljátszása, |
| Introducing & describing common sports activities; | Cselekvés, minőségi viszonyok*What are you doing?**What can you do? I can/ can’t ..**How do you do it?* | nyelvi játék csoportban, kérdés-felelet képek alapján párban,kiejtés gyakorlása, szavak másolása, írása diktálás alapján |
| Describing our looks;Telling our age, characteristics of different ages of life; Describing our mood and the looks of our friends; | Létezés, birtoklás*What do you look like?**How old are you?**How do you feel?* | hallás és olvasott szöveg értése alapján azonosítás, kérdés-felelet képek alapján párban,mondatok kiegészítése a melléknevek megfelelő alakjaival képek alapján (egyéni munka), |
| Our favourite dishes;Healthy eating;Polite requests & saying thank you, | Cselekvés, minőségi viszonyok*What do/don’t you like?**Is it good/bad for you?**Will you…? Can I …? Thanks*. | hallás utáni azonosítás, ismétlés, megfelelő mondat kiválasztása,mondat kiegészítés,csoportjáték képek alapján,egyszerű étlap készítése |
| Describing our house, flat and our room;Describing our clothes, | Térbeli, mennyiségi viszonyok*There is a … in/on/near the …**What size/colour/brand is it?**What do you wear in/for …?*  | hallás utáni azonosítás, ismétlés, rajzolás, képekkel való azonosítás; kérdés-felelet képek alapján párban; mondatok kiegészítése helyhatározói viszonyszókkal képek alapján (egyéni munka), igaz / hamis állítások képek alapján (egyéni munka) |
| Identifying our toys and other objects;Describing and playing musical instruments,Giving and following simple orders; | Cselekvés, birtoklás, térbeli visz*I have got a/an… I do/play …**Go/take/bring/turn …**What are you doing?* | hallás és olvasott szöveg értése alapján azonosítás, kérdés-felelet képek alapján párban , rövid párbeszédek eljátszása, |

**Értékelési rendszer**

A tanuló továbbhaladásának követelményeit az egyes iskolák pedagógiai programja tartalmazza.

Jelen helyi tanterv javaslata a továbbhaladás feltételeire a 3. osztály végén: a tanuló legyen képes az év végi kimenet mérésekor a szókincs, beszédkészség, beszédértést és íráskészséget mérő feladatokat legalább 30 %-ban, a nyelvhelyességet 20 %-ban teljesíteni.

**Értékelési szempontok:**

Minden készséget, és a nyelvhelyességet külön-külön értékelünk.

**Az értékelés módjai:**

* önértékelés
* tanulói értékelés (pár-, csoportmunkában)
* szóbeli értékelés;
* írásbeli, főleg ösztönző-formáló (formatív) értékelés;
* minősítő-szelektáló (szummatív)
* összegző-lezáró értékelés (osztályzás).